คือผมหลั่งเร็วทุกครั้งที่มีเพศสัมพัน ต้องรักษายังงัยครับ เป็นแบบนี้มาหลายปีแร้ว ไม่ถึง20วิก้อเสดแร้วครับ
สวัสดีครับ ภาวะหลั่งเร็วคือ ภาวะที่มีการหลั่งน้ำอสุจิเมื่อมีกิจกรรมทางเพศเร็วเกินไป ไม่สามารถควบคุมหรือชะลอการหลั่งได้ หลั่งภายในช่วงเวลาสั้น ๆ หลังการสอดใส่ หรือ หลั่งก่อนจะมีการสอดใส่ เป็นหนึ่งในปัญหาเพศสัมพันธ์ที่พบในเพศชายที่อาจนำไปสู่ปัญหาความสัมพันธ์ทางเพศ หรือขาดความมั่นใจหากการหลั่งเร็วเกิดขึ้นบ้างเป็นครั้งคราวก็ไม่ใช่เรื่องที่น่ากังวล แต่หากเกิดขึ้นอย่างสม่ำเสมอจนสร้างปัญหาให้เจ้าตัวและคู่ ก็ควรไปพบแพทย์เพื่อหาทางรักษาครับ เพราะว่าอาจเกิดได้จากหลายสาเหตุทั้งทางด้านร่างกาย และ ทางจิตใจ อาทิเช่น1. ระดับฮอร์โมนผิดปกติ2.ความผิดปกติของสารเคมีในสมอง3.การอักเสบและติดเชื้อที่ท่อปัสสาวะหรือบริเวณต่อมลูกหมาก4. ผลจากยาบางชนิด5. ความเครียด6. ภาวะซึมเศร้าเมื่อไปพบแพทย์ แพทย์จะซักถามเกี่ยวกับเรื่องทางเพศ กิจกรรมทางเพศ ปัญหาความสัมพันธ์ และประวัติการรักษาทางการแพทย์ พร้อมกับตรวจสุขภาพร่างกายในปัจจุบันหากพบปัญหาการหลั่งเร็วที่มาพร้อมกับปัญหาอวัยวะเพศชายไม่แข็งตัว แพทย์อาจแนะนำให้ตรวจเลือดหาความผิดปกติของระดับฮอร์โมนเพศชาย ตรวจหาความผิดปกติของท่อปัสสาวะ หรือแนะนำให้พบจิตแพทย์และผู้เชี่ยวชาญด้านสุขภาพจิต เป็นต้น เพื่อหาแนวทางในการรักษาและแก้ไขต่อไปครับอาการหลั่งเร็วสามารถรักษาให้หายได้หากได้รักษาอย่างถูกต้องที่สาเหตุครับ